જ્યારે તમે રોડની સાઇડમાં કાર પાર્ક કરી રહ્યાં છો ત્યારે તમારે હંમેશા કારના મિરરમાં જોઇને જ દરવાજો ખોલવો જોઇએ. જો તમે ડ્રાઇવ કરીને પાર્ક કરી રહ્યા હોવ ત્યારે સૌપ્રથમ ડ્રાઇવર સાઇડના મિરર અને કારની અંદરના મિરરમાં આપણી કારની પાછળથી કોઇ આવી રહ્યું છે કે નહીં તેની ચકાસણી કરી લેવી જોઇએ અને બાદમાં જ ડોર ઓપન કરવો જોઇએ. આમ કરવાથી પણ તમે અજાણતા તમારાથી થતાં અકસ્માતને અટકાવી શકો છો. જો તમે પેસેન્જર સીટ પર બેઠાં હોવ અને દરવાજો ખોલતા હોવ તો તમારે સાઇડ વ્યૂ મિરરમાં જોઇ લેવું જોઇએ અથવા બહાર નજર ફેરવીને દરવાજો ખોલવો જોઇએ.